CELEX: 22013D0075
Language: hu
Date: 2013-05-03 00:00:00
Title: Az EGT Vegyes Bizottság 75/2013 határozata ( 2013. május 3. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

31.10.2013   
            
            
               HU
            
            
               Az Európai Unió Hivatalos Lapja
            
            
               L 291/32
            
         AZ EGT VEGYES BIZOTTSÁG 75/2013 HATÁROZATA
   (2013. május 3.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A fát és fatermékeket piaci forgalomba bocsátó piaci szereplők kötelezettségeinek meghatározásáról szóló, 2010. október 20-i 995/2010/EU európai parlamenti és tanácsi rendeletet (1) bele kell foglalni az EGT-megállapodásba.
            
         
               (2)
            
            
               A fát és fatermékeket piaci forgalomba bocsátó piaci szereplők kötelezettségeinek meghatározásáról szóló, 995/2010/EU európai parlamenti és tanácsi rendeletben foglalt ellenőrző szervezetek elismerésére és az elismerés visszavonására vonatkozó eljárási szabályokról szóló, 2012. február 23-i 363/2012/EU felhatalmazáson alapuló bizottsági rendeletet (2) bele kell foglalni az EGT-megállapodásba.
            
         
               (3)
            
            
               A fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010 európai parlamenti és tanácsi rendelet által előírt, a kellő gondosság elvén alapuló rendszerre, valamint az ellenőrző szervezetek felett végzendő ellenőrzések gyakoriságára és jellegére vonatkozó részletes szabályokról szóló, 2012. július 6-i 607/2012/EU bizottsági végrehajtási rendeletet (3) bele kell foglalni az EGT-megállapodásba.
            
         
               (4)
            
            
               Az EGT-megállapodás II. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. melléklete XVII. fejezetének 9bi. pontja (308/2008/EK bizottsági rendelet) után a szöveg a következőkkel egészül ki:
   
               „9c.
            
            
               
                  32010 R 0995: az Európai Parlament és a Tanács 2010. október 20-i 995/2010/EU rendelete a fát és fatermékeket piaci forgalomba bocsátó piaci szereplők kötelezettségeinek meghatározásáról (HL L 295., 2010.11.12., 23. o.).
               A rendelet rendelkezései e megállapodás alkalmazásában a következő kiigazításokkal értendők:
               
                           a)
                        
                        
                           A 3. cikk első bekezdése nem alkalmazandó az EFTA-államokra.
                        
                     
                           b)
                        
                        
                           A 3. cikk második bekezdésében az EFTA-államok tekintetében az »A 338/97/EK rendelet A., B. vagy C. mellékletében« szövegrész a következőképpen értendő: »Az adott EFTA-államban a veszélyeztetett vadon élő állat- és növényfajok nemzetközi kereskedelméről szóló egyezményt végrehajtó jogszabály megfelelő részeiben«.
                        
                     
                           c)
                        
                        
                           A 8. cikk (3), (5) és (6) bekezdésében, amennyiben egy EFTA-állam ellenőrző szervezetéről van szó, és a megállapodás 1. jegyzőkönyvének sérelme nélkül a »Bizottság« szó helyébe az »EFTA Felügyeleti Hatóság« szövegrész lép.
                        
                     
         
               9ca.
            
            
               
                  32012 R 0363: a Bizottság 2012. február 23-i 363/2012/EU felhatalmazáson alapuló rendelete a fát és fatermékeket piaci forgalomba bocsátó piaci szereplők kötelezettségeinek meghatározásáról szóló, 995/2010/EU európai parlamenti és tanácsi rendeletben foglalt ellenőrző szervezetek elismerésére és az elismerés visszavonására vonatkozó eljárási szabályokról (HL L 115., 2012.4.27., 12. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               Amennyiben egy EFTA-állam ellenőrző szervezetéről van szó, és a megállapodás 1. jegyzőkönyvének sérelme nélkül a »Bizottság« szó helyébe az »EFTA Felügyeleti Hatóság« szövegrész lép.
            
         
               9cb.
            
            
               
                  32012 R 0607: a Bizottság 2012. július 6-i 607/2012/EU végrehajtási rendelete a fát és fatermékeket piaci forgalomba bocsátó piaci szereplők kötelezettségeinek meghatározásáról szóló 995/2010/EU európai parlamenti és tanácsi rendelet által előírt, a kellő gondosság elvén alapuló rendszerre, valamint az ellenőrző szervezetek felett végzendő ellenőrzések gyakoriságára és jellegére vonatkozó részletes szabályokról (HL L 177., 2012.7.7., 16. o.).
               E megállapodás alkalmazásában a rendelet rendelkezéseit a következő kiigazítással kell értelmezni:
               A 6. cikk (2) bekezdésének b) pontjában, amennyiben egy EFTA-állam ellenőrző szervezetéről van szó, és a megállapodás 1. jegyzőkönyvének sérelme nélkül a »Bizottság« szó helyébe az »EFTA Felügyeleti Hatóság« szövegrész lép.”
            
         2. cikk
   A 995/2010/EU rendeletnek, a 363/2012/EU felhatalmazáson alapuló rendeletnek és a 607/2012/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. május 4-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. május 3-án.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 295., 2010.11.12., 23. o.
   
      (2)  HL L 115., 2012.4.27., 12. o.
   
      (3)  HL L 177., 2012.7.7., 16. o.
   
      (4)  Alkotmányos követelmények fennállását jelezték.